സ്പാനിഷ് സൂപ്പര്താരം ഇന്ത്യയില് തുടരും പുതിയ തട്ടകം ഈ ക്ലബ് ഇന്ത്യന് ഫുട്ബോളിലും ഐഎസ്എല്ലിലും ശ്രദ്ധേയ സാന്നിധ്യമായിരുന്ന സ്പാനിഷ് താരം ഫ്രാന് ഗോണ്സാലസ് ഇക്കുറിയും ഇന്ത്യയില് തുടരും. ഐലീഗ് ക്ലബ് റയല് കശ്മീര് എഫ്സിയുമായാണ് ഈ താരം കരാറിലെത്തിയത്. ക്ലബ് ഫെയ്സ്ബുക്കിലൂടെ ഇക്കാര്യം സ്ഥിരീകരിച്ചു. 32കാരനായ ഫ്രാന് ഡിഫന്സീവ് മിഡ്ഫീല്ഡര്, സെന്റര് ബാക്ക് എന്നീ റോളുകളില് കളിക്കുന്ന താരമാണ്. 201920 സീസണില് ഐലീഗ് ക്ലബ് മോഹന് ബഗാനിലൂടെയാണ് ഫ്രാന് ആദ്യമായി ഇന്ത്യയിലെത്തുന്നത്. 10 ഗോളുകളുമായി ആ സീസണില് ബഗാന്റെ ലീഗ് കിരീടനേട്ടത്തില് ഫ്രാന് നിര്ണായക പങ്ക് വഹിച്ചു. പിന്നീട് ബഗാന് എടികെയില് ലയിച്ചതോടെ ഫ്രാനടക്കമുള്ള വിദേശതാരങ്ങള് ക്ലബ് വിട്ടു. പിന്നീട് കഴിഞ്ഞ സീസണില് ഈ സ്പാനിഷ് താരത്തെ ഐഎസ്എല് ക്ലബ് ബെംഗളുരു എഫ്സി ഒപ്പം കൂട്ടി. സീസണില് ക്ലബിനായി 18 മത്സരങ്ങളിലും ഫ്രാന് കളിച്ചു. ഒരു ഗോളും താരം നേടി. സീസണവസാനിച്ചശേഷം ബെംഗളുരു നിരയില് വന് അഴിച്ചുപണി വന്നു. ഇതോടെ ഫ്രാനെ ബെംഗളുരു റിലീസ് ചെയ്തു. തുടര്ന്നാണിപ്പോള് താരം ഐലീഗിലേക്ക് തിരിച്ചെത്തുന്നത്.